**statică**

*Adrian CREȚU*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

rătăcit la o o cafenea

în zona cea mai aglomerată

a marelui oraș

într-o zi din mijlocul săptămânii -

mă uit curios

la umbrele oamenilor și

mașinilor

cum aleargă, grăbite

spre o iluzie

în această dimineață

plină de fantome

îndârjite

care fac slalom

pe lîngă masa

mea

mă simt tentat

să chicotesc

amuzat

și să contemplu

pe îndelete

și plin de lene

ca un înțelept șaman indian

cum se ridică spre

cer

încet

fumul din țigara mea